internet vaartha 156 Views
హైదరాబాద్‌ : రిలయన్స్‌రిటైల్‌లో కొత్తగా ఆర్‌జియో ఆధ్వర్యంలో వస్తున్న లైఫ్‌ ఎర్త్‌2ను విడుదలచేసింది. లైఫ్‌శ్రేణి లో స్మార్ట్‌ఫోన్‌ సిరీస్‌ను ఒక్కొక్కటిగా విడుదలచేస్తోంది. తొలుత ముంబై రిలయన్స్‌ డిజిటల్‌ స్టోర్‌లో విడుదలచేసింది. ప్రఖ్యాత సినీదర్శకుడు పునీత్‌ మల్హోత్రా లైఫ్‌ఎర్త్‌2టివిసి ప్రివ్యూను విడుదల చేసారు. రిలయన్స్‌రిటైల్‌ డివైజెస్‌ ప్రెసిడెంట్‌ సునీల్‌దత్‌ మాట్లాడుతూ లైఫ్‌ స్మార్ట్‌ఫోన్‌ప్లస్‌ అనేది అమితంగా అన్నివర్గాలను ఆకట్టుకుంటుందని, ఎర్త్‌2 బ్రాండలో అధునాతన ఫీచర్లు అందిస్తున్నట్లు తెలిపారు. ఈ విడుదలకార్యక్రమంతోపాటు టివిసిని దేశంలోని 900 నగరాల్లో 20 వేల మంది రిటైలర్లు, పంపిణీదారులకు చేరుకునే ఏర్పాట్లు చేసింది. 13ఎంపి ముందుకెమేరా లేజర్‌ ఆటోఫోకస్‌ కెమేరాలు అమర్చింది. ఐదు అంగుళాల స్క్రీన్‌తో 445 పిపిఐ డిస్‌ప్లే 178 డిగ్రీ వ్యూయింగ్‌ యాంగిల్‌ వంటివి స్పష్టమై న వీడియో వీక్షణాన్ని అందిస్తాయని సునీల్‌దత్‌ వెల్లడించారు నలుపు తెలుపు, ఆకుపచ్చ బంగారం రంగుల్లో లభిస్తుంది. గొరిల్లా గ్లాస్‌3 ఫ్రంట్‌ ప్యానెల్‌ దీని స్క్రీన్‌పై గీతలుపడకుండా నిరోధిస్తుంది. మూడు సెక్యూరిటీఫీచర్లు కూడా ఉన్నాయి. పిన్‌ రెటీనా అన్‌లాక్‌, ఫాస్ట్‌ ఫింగర్‌ప్రింట్‌ సెన్సార్‌, సాంప్రదాయక లాకింగ్‌ విధానాలు మూడు ఉన్నాయి. 3జిబి రామ్‌, 32జిబి అంతర్గత మెమరీ, అసలైన 4జి అనుభూతిని అందించేందుకు దోహదం చేస్తుంది. హైస్పీడ్‌ ఇంటర్నెట్‌, హ్‌డిక్వాలిటీ వాయిస్‌, మల్టీ పార్టీ వాయిస్‌, వీడియోకాన్ఫరెర్సింగ్‌ లాంటికి అండగా ఉండేందుకు 2500 ఎంఎహెచ్‌ బ్యాటరీతో ఉంది.